open-index/open-wikipedia-markdown huggingface dataset:
Салуен

**Салуен** (, *Танлвин*; , *Сан лон*; ; , *Нуџанг*; шански: *Нам Конг*; , *Ме нам Салвин*; — река во Југоисточна Азија што извира од Тибетската Висорамнина и завршува во Андаманското Море. Долга е 2.815&nbsp;км и има тесна вододелница of 324.000&nbsp;км2 што се протега во Кина, Мјанмар (Бурма) и Тајланд. Има брз и силен тек, претежно во клисури, и и нема брани. Како таква, една од најдолгите незаградени реки во светот. Големиот слив на Салуен се одликува со биоразновидност слична на онаа на Меконг и население од 7 милиони жители. Во 2003 г., поважните делови од средиштето на вододелницата се ставени во состав на заштитеното подрачје Три Напоредни Реки, прогласено за светско наследство на УНЕСКО.

Населението во поречието е релативно изолирано од остатокот од светот. Реката е пловна само во должина во последните 90&nbsp;км, и тоа во врнежливата сезона.

## Географија
Реката извира на надморска височина од 5.450&nbsp;м во Чингхајските Планини на Тибетската Висорамнина, недалеку од врутоците на Меконг и Јангцекјанг. Најпрвин тече на запад, но набргу прави голем лак на исток, навлегувајќи во кинеската покраина Јунан и подрачјето Три Напоредни Реки, прогласено за светско наследство. Тука Салвин го носи името Ну (Нуџанг) и важи за река со голем потенцијал — поголем од оној на системот „Три Клисури“, кој е најголем во светот. Потоа реката прави широк лак на југ, помеѓу Тибетската и Јунанско-гуејџоуанската Висорамнина, спуштајќи се во голем кањон со длабочина од 4.000&nbsp;м. Продолжува во североисточен Мјанмар, низ сојузните држави Шан и Каја.

По ова, реката нагло врти на запад и прави уште еден свијок на југ, па тече низ големите ридски венци во источен Мјанмар, Ден Лао и Дауна на исток и Каренските Ридови на запад. Во следниот потег ѝ се придружува на реката Меј од источната страна и оди кон Тајланд, каде го носи името Салавин. Тука ја исцртува мјанмарско-тајландската граница во должина од 120&nbsp;км, каде ѝ се придружува притоката Пај и тече низ Националниот парк Салуен. Потоа повторно влегува во Мјанмар, минувајќи низ сојузните држави Карен и Мон. На крајот, реката излегува од клисурата некаде 250&nbsp;км од устието и во голема мера се забавува низ земјоделските долини. Околу 89&nbsp;км од устието, реката конечно се проширува и станува достатно длабока за поголеми пловила. Овде се влеваат притоките Донтам од десно и Ѓајин од лево, па реката свртува на запад, и се проширува во мала речна делта кај градот Моламјајн. Во овој дел живее најголемиот дел од населението на поречјето на Салуен.

Кај устието, реката има просечен годишен истек од 1.659&nbsp;м3/с, со големи колебања на водостојот од месец до месец.

## Поврзано
*Список на реки во Мјанмар
*Список на реки во Тајланд

## Наводи

## Надворешни врски

* Заштитени подрачја „Три Напоредни Реки“ — УНЕСКО 
* Пренасочуање на водата од Салуен во Чао Праја 

Категорија:Реки во Тибет
Категорија:Реки во Кина
Категорија:Реки во Мјанмар
Категорија:Реки во Тајланд
Категорија:Реки во Азија
Категорија:Јунан
Категорија:Андамански слив
Категорија:Погранични реки
Категорија:Меѓународни реки во Азија
Бехи

**Бехи** () е село во Украина, Коростењски реон, Житомирска област.

Категорија:Села во Украина
Категорија:Коростењски реон
Христијанството во Босна и Херцеговина

**Христијанството [[Босна и Херцеговина]]** е најголемата религија во државата. Главни христијански цркви се Римокатоличката црква и Православната црква. Според податоците од 2002 година, во 52% од вкупното население на државата се Христијани, од кои 36% се Православни,15% се Католици и 1% се Протестанти. Православното население е претежно составено од етнички Срби, а протестантското и римокатоличкото од етнички Хрвати. Бошњаците во државата се претежно Муслимани, и се проценува дека се 45%.

## Римокатоличка црква

По доаѓањето на денешните територии на Хрватска и Босна и Херцеговина, Хрватите го примиле христијанството. Поголемиот дел од покрстувањето на Словените на овие простори завршило во текот на 9 век, но некои подрачја го задржиле паганството уште четири века, од кое и денеска постојат докази за имињата на паганските богови. Најстарата епископија на подрачјето на денешна Босна и Херцеговина била онаа во Требиње основана во 1022 година. Босанската епископија која со сигурност опстојувала во 1067 година со седиште кај денешниот град Сараево, од 8 век имала и свое седиште во Ѓаково и Славонија, односно надвор од границите на Босна. Во текот на 1340 година била создадена Босанска викарија со седиште во Миле, кај Јајце. Веќе во 1385 година имало 35 самостојни, од кои 4 на реонот Босна. Тоа биле фрањевачки епископии.

Во времето кога Отоманското Царство ја зазела територијата на денешна Босна и Херцеговина, бројот на христијанското население започнал да се намалува. Кога Босна била освоена, во 1463 година, според некои податоци, околу 100.000 христијани биле однесени од земјата како робови, а околу 30.000 станале јаничари. Според турските официјални податоци, кај Фојница, отоманскиот султан Мехмед II, на барањето за верска слобода издал повелба наречена *Ахд-наму*, според која на фрањевачкиот одред им дал слобода. Католичките епископи делувале во Ѓаково. На голем дел од свештениците се гледало како шпиони, а истото важело и за папските посланици доколку истите не пристигнувале преку Дубровник бидејќи Дубровник имал добри односи од Портата.

## Православна црква

Историјата на Православната црква во Босна и Херцеговина се претпоставува дека започнала во 1219 година кога била основана Захумската епархија. Тогаш била дел од Пеќската патријаршија. Мнозинството православно население во државата се Срби. Од 1760-те до 1880 православието во Босна и Херцеговина било под управа на Цариградската патријаршија, по падот на Пеќската патријаршија. По Втората светска војна, територијата на Босна и Херцеговина била управувана од Српската православн црква. Според ЦИА; 31% од населението во државата се Православни. Во 2008 се процениле на 38%.

## Наводи

## Поврзано
* Римокатолицизам во Босна и Херцеговина
* Православието во Босна и Херцеговина
* Ислам во Босна и Херцеговина
* Христијанство
* Религија во Босна и Херцеговина

*
Христијанството во Албанија

**Христијанството во [[Албанија]]** е втората најголема религија во државата. Точниот број на верници по религија не е познат, иако на последниот попис имало таква опција. Така бројот на Христијаните, и Муслиманите за државата варира од извор до извор. Покрај Албанците, Христијаните во државата ги опфаќаат и Македонците, Грците, Црногорците и Власите. Христијанството била доминантна религија во Албанија до доаѓањето на Турците на Балканскиот Полуостров. За време на Отоманското Царство, голем број од Христијаните биле исламизирани и така религијата станала поголема во однос на другите. Исламизирањето било особено успешно меѓу Албанците и Македонците од североисточна и источна Албанија (Торбеши). Според податоците на ЦИА, околу 70% од населението се Муслимани, а 30% Христијани (20% Православни, 10% Католици). Од другата страна пак, албанската влада излегла со следниве бројки: 38% Муслимани, 16% Православни и 17% Католици. На последниот попис од 2011 година, 56% се изјасниле како Муслимани и 17.2% Христијани.

## Православна црква

Православите во Албанија има долга традиција. Претежно православни етнички групи во Албанија се самите Албанци, Грци, Македонците, Власите и Црногорците. Според владините податоци, 20% од населението на државата биле Православни, но на пописот биле забележани само 6.75%. Пред доаѓањето на Турците во Албанија, православието било главна религија на околу 50% од населението кое живееле на територијата на денешна Албанија.

## Римокатоличка црква

Според податоците на владата, околу 17% од населението се Католици, но на пописот се пребројале 10.03%. Во државата има 5 бискупии. Од Католиците, најголем број се Албанците.

## Поврзано

*Православието во Албанија
*Римокатолицизам во Албанија
*Албанија
* Христијанство

## Наводи

*
Мускулна контракција

мини|Директен видик на скелетен мускул

**Мускулните контракции** настануваат како резултат на импулси кои доаѓаат од централниот нервен систем (мисловни или рефлексни). При тоа пресинаптичката мембрана од синаптичките везикули се лачи медијаторот ацетил холин.

## Нервно-мускулна трансмисија

Со помош на ацетил холинот се врши пренесување на импулсот од нервот на мускулот. Имено на постсинаптичката мембрана се наоѓаат специфични *холинорецептори* за кои се врзува ацетил холинот. Вака врзан ацетил холинот за рецепторите претставува надворешна дразба за **сарколемата** и таа станува лесно пропустлива за јоните на Na+ и Ca-. Тие лесно навлегуваат во саркоплазмата која станува лесно пропустлива и започнува да се шири бранот на деполаризација. Веднаш после врзувањето на рецепторите ацетил холинот се разградува од ензимот **ацетилхолинестераза**. Со тоа се ослободува рецепторот и се овозможува фаќање на нова молекува на ацетил холин за него што резултира со формирање на нов импулс. Ваквото пренесување на импулсите може да се спречи со дејство на природни или вештачки материи со слична биохемиска структура како ацетил холинот.На пример, отровот „кураре“ кој го користат Индијанците за премачкување на стрелите, затоа што има слична хемиска структура како ацетил холинот. Затоа тој лесно се врзува за ацетилхолестеразата, но бидејќи ацетилхолестеразата не може да го разгради тој останува петманентно врзан за рецепторот, сарколемата е перманентно пропустлива за јоните на Ca++ и мускулот е во долготрајна контракција.

## Регистирање на мускулна контракција

Наједноставен начен за регистрирање на мускулната контракција е со користење на кимограф и испрепариран мускул. Обично се користи испрепариран (*m. gastrocnemius*) листен мускул со (*n. ishiadicus*) ишаиден нерв од жаба. Со дразнење мускулот се контрахира и на кимографот се исцртува нагорна линија. Кога ќе престане да се дразне мускулот тој ќе се релаксира, а а кимографот се исцртува надолна линија. Мускулната контракција се состоа од три фази.
***латентна** (скриена) фаза на мускулната контракција која трае 0,01 секунда;
*фаза на **контракција** која трае 0,04 секунди;
*фаза на **деконтракција** која трае 0,05 секунди.

## Мускулен тонус

Во состојба на мирување, скелетните мускули не се потполно олабавени, туку се наоѓаат под одреден *тонус* (напнатост). Постоењето на мускулниот тонус се должи на постоењено на посебен вид мускулни влакна т.н *тонички влакна* кои доаѓаат од предните рогови на ’рбетниот мозок заедно со моторните влакна.

## Надворешни врски
Типови на мускулна контракција 

Категорија:Неврологија
Категорија:Мускулен систем
Категорија:Вежбовна физиологија
Пореметување на очните капаци

**Пореметувањето** на очните капаци е вродена мана.

## Пореметување на очните капаци

**Пореметувањето** на очните капаци е вродена мана. Пореметување на очните капаци:
*епикантусот
* блефарофимозата
* анкилоблефаронот.
#**Епикантус** (**Epicanthus**)- e вродена мана, која се појавува обострано, во вид на вертикални кожни набори кои ги покриваат внатрешните агли на птворот на капакот. Уште се нарекува и монголски набор, заради карактеристичната појава кај жолтата раса.**Лекувањето е хируршко!**
#**Блефарофимоза** (**Blepharophimoza**)- Претставува состојба кај која отворот на капакот хоризонтално е скратен. Се јавува како вродена мана или стекната кај постари поединци кај кои преку надворешниот агол на отворот од капакот се нависнала кожа поради изгубената еластичност. Меѓутоа во овој случај, отворот на капакот е само привидно скратен во хоризонтален правец, и ако со прст ја повлечеме кожата на капакот хоризонтално во темпоралниот правец ќе приметиме дека има rima palpebralis е со нормална должина.
#**Анкилоблефарон** (**Anikyloblepharon**)- e потполно или делумно срастување на ивиците на горниот и долниот капак. Ваквото сраснување може да се случи и после сраснати предизвикани лузни од повреди, изгореници и сл.
## Деформитети на очните капаци
**Деформитети на очните капаци: **
*Птозис
*Ентропион
*Ектропион
*Блефароспазам
*Едем на клетките
*Екцем
#**Птозис**(**Ptosys**)- претставува спуштеност на горниот капак заради ослабената функција на активното подигање на капакот.
#**Ентропин**(**Entropium**)- е завртување на работ на очниот капак спрема очното јаболко, така што трепките доаѓаат во допир со површината на рожницата и коњуктивата. Се добива чувство на туѓо тело во окото, гребење и солзење. Има два видови на ентропин: Entropium spasticum и Entropium cictriceum
#**Ектропион**(**Ectropium**)- е состојба обратна од ентрропинот. Кај ектропинот клетките се одделени од очното јаболко, целосно и делумно завртени нандавор. Коњуктиата е црвена, задебелена, изложена на надворешни влијанија и сушење.
#**Блефароспазам**(**Blepharospasmus**) - е тоничен грч m.orbicularis oculli, најчесто е рефлексен и настанува со иритација на n.trigeminus кај бројни заболувања на окото.
#**Едем на клетките**(**Oedema palpebrarum**)- претставува насобирање на течност, претежно во хориумот и сврзното ткиво под кожата на капакот. Отечените капаци се отечени до таа мера да нивното отворање е отежнато или тотално оневозможено. 
#**Екцем**(**Ekzema palpebrarum**)- е алергиска манифестација на кожата на капакот. Најчесто се јавува кај деца со лоши хигиенски навики, кои голедуваат често од кератокоњуктивитис. Екцемот освен на капакот се шири кон околината на кожата на лицето, носот и ушите.
## Надворешни врски
:::
  Воспаление на очните капаци 

Категорија:Анатомија
Дезинсекција

мини|Начин на вршење на дезинсекција
**Дезинсекција** претставува збир од процеси кои се преземаат за сузбивање на инсектите.
Инсектите го заземаат првото место во ширењето на заразните болести.
Некои од нив се живи преносители на болестите додека други се пренесуваат преку храната.
### Основни мерки во борба со инсектите
Да се спречи нивно навлегување и размножување во просториите.
Дезисекцијата може да биде: 
*механичка;
*физичка;
*хемиска.
### Механичка дезинсекција
Под механичка дезинсекција се подразбира поставување на заштитни мрежи на вратите и прозорците, употреба на заштитна облека.И чистењето на просториите претставува механичка дезинсекција.
### Хемиска дезинсекција
Хемиската дезинсекција е уништување на инсектите со помош на некои хемикали или хемиски супстанции. Средствата кои се користат против инсектите се викаат *инсектициди* кои можат да  бидат во цврста, течна или гасовита состојба.
### Видови инсектициди
Како што имаме различен вид на дезинсекција, така имаме и различни видови на инсектициди, поделени во три групи
#Цревни (се внесуваат преку загадена храна)
#Респираторни  (се внесуваат преку дишните органи)
#Контактни (се пренесуваат преку контакт со инсектите преку кожата)
Инсектицидите се добиваат по природен и синтетички пат.Но, поголема примена во секојдневниот живот имаат синтетичките инсектициди.
За да биде успешна една дезинсекција треба да се одбере соодветен начин и соодветни хемиски средства за дезинфекција.

## Наводи

Категорија:Сузбивање на штетници
Категорија:Индустриска хигиена
Демографија на Србија

**Демографија на Србија** е приказ на  демографската структура на  Република Србија. Според пописот од 2002. година, кој не ги вклучува податоците за Автономната Покраина Косово, попишаниот дел на Србија има 7.498.001 жители. Од тие, 52% од населението живее во градовите, додека процентот на писменото население е 96,4% мажи 98,9%, жени 94,1%). Стапката на наталитет е 1,78 деца во просек по секоја жена. Просечната должина на живот на населението од попишаниот дел на Србија е 74 години (мажи 71, жени 76).

## Карти на српскиот етнички простор во периодот на 6. до почетокот на 8. век


Слика:Bulgarians and Slavs VI-VII century.png|Словените во 6-7. век
Слика:Serbia ethnic 6 8 century.png|Етнички состав на територијата на денешна Србија во 6-8. век
Слика:Slav-7-8-obrez.png|Словените во 7-8. век


## Карти на српскиот етнички простор во периодот меѓу 19. до почетокот на 20. век


Слика:safariksrbi1842.PNG|Слика на српскиот јазичен простор според Павел Ј Шафарик, Прага 1842. година
Слика:Cvijic, Jovan - Breisemeister, William A. - Carte ethnographique de la Péninsule balkanique (pd).jpg|Етничка карта на Балканот 1918. година



Категорија:Српско општество
Кула (Растојца)

**Кула** — археолошко наоѓалиште во демирхисарското село Растојца. Претставува  утврдување од средниот век. Се наоѓа на 4&nbsp;км источно од селото, на висок рид кој доминира над околината, со надморска височина од 939&nbsp;м, каде по површината се гледа множество грамади од градежен материјал.

## Поврзано
*Гумниште — старохристијанска базилика
*Млаки Грмаѓи — рудник од средниот век;
*Над Сопатот — некропола од средниот век;
*Синоец — некропола од доцноантичко време;
*Растојца;
*Список на археолошки наоѓалишта во Демирхисарско;

## Наводи

Категорија:Растојца
Млаки Грмаѓи (Растојца)

**Млаки Грмаѓи** — археолошко наоѓалиште во демирхисарското село Растојца. Претставува  рудник од средниот век. Се наоѓа на 4&nbsp;км источно од селото, каде на простор од 20 × 30&nbsp;м се гледаат згура и остатоци од топилница. Во непосредната близина се откриени и јами за експлоатација на руда.

## Поврзано
*Гумниште — старохристијанска базилика
*Кила — утврдување од средниот век;
*Над Сопатот — некропола од средниот век;
*Синоец — некропола од доцноантичко време;
*Растојца;
*Список на археолошки наоѓалишта во Демирхисарско;

## Наводи

Категорија:Растојца
Над Сопатот (Растојца)

**Над Сопатот** — археолошко наоѓалиште во демирхисарското село Растојца. Претставува  некропола од средниот век. Се наоѓа на 2&nbsp;км североисточно од селото, каде на простор од 20 × 30&nbsp;м се гледаат конструкции на гробови градени од камени плочи без покрив. Според кажувањето на мештаните, во гробовите биле откриени керамички садови.

## Поврзано
*Гумниште — старохристијанска базилика
*Кула — утврдување од средниот век;
*Млаки Грмаѓи — рудникод средниот век;
*Синоец — некропола од доцноантичко време;
*Растојца;
*Список на археолошки наоѓалишта во Демирхисарско;

## Наводи

Категорија:Растојца
Синоец (Растојца)

**Синоец** — археолошко наоѓалиште во демирхисарското село Растојца. Претставува  некропола од доцноантичко време. Се наоѓа на 1&nbsp;км јужно од селото, каде во ниви на месни жители се откриени гробови градени од камени плочи. Според кажувањето на еден од сопствениците на нивите во повеќе гробови нашол керамички садови и бронзени белезици. Наодите не се зачувани.

## Поврзано
*Гумниште — старохристијанска базилика
*Кула — утврдување од средниот век;
*Млаки Грмаѓи — рудникод средниот век;
*Над Сопатот — некропола од средниот век;
*Растојца;
*Список на археолошки наоѓалишта во Демирхисарско;

## Наводи

Категорија:Растојца
Мари (река)

**Мари** ( или **) — најдолга река во Австралија. Се протега  2.375&nbsp;км и извира во Австралиските Алпи и претежно тече во свијоци низ рамничарските делови во внатрешноста на земјата. Реката ја образува границата помеѓу сојузните држави Нов Јужен Велс и Викторија течејќи на северозапад, а во последните 500&nbsp;км тече на југ во Јужна Австралија и завршува во езерото Александрина и океанот.

Тече низ неколку езера со колеблив степен на соленост како што се Александрина и Куронг, па кај Гулва се влева во Индискиот Океан (во земјата често наречен Јужен Океан). Иако реката знае да биде обемна, устието е релативно мало и плитко.

Речниот систем игра значајна улога во наводнувањето на обработливите површини по течението, кои имаат најголемо производство на земјоделски култури во земјата.

## Географија
Мари сочинува дел од речниот систем Мари-Дарлинг долг 3750&nbsp;км чиј слив ја опфаќа речиси сета копнена Викторија, Нов Јужен Велс и јужен Квинсленд — една седмина од копнената маса на Австралија. Во споредба со другите реки во светот со слични сливови, Мари има многу помала полноводност и се одликува со големи колебања во текот на годината.

Реката сочинува голем дел од границата помеѓу државите Викторија и Нов Јужен Велс. Самата граница лежи на јужниот брег, така што реката како таква не тече низ Викторија.

### Поважни населени места
По течението на Мари се расположени следниве населени места:
* Олбери, NSW / Водонга: 
* Ечука / Моама, НЈВ: 16.000
* Свон Хил, Викторија: 9.700
* Милдјура, Викторија: 32.000
* Ренмарк, Јужна Австралија: 8.000
* Мари Бриџ, Јужна Австралија: 20.500

## Поврзано
* Дарлинг
* Марамбиџи
* Список на реки во Австралија

## Наводи

*
*

## Надворешни врски

*  
*Комитет за Мариско-дарлиншкиот слив: Мари и долното течение на Дарлинг  

Категорија:Реки во Австралија
Категорија:Географија на Викторија
Категорија:Географија на Нов Јужен Велс
Категорија:Географија на Јужна Австралија
Категорија:Мариски слив
Градиште (Граиште)

**Градиште** — археолошко наоѓалиште во демирхисарското село Граиште. Претставува  градиште од раноантичко и доцноантичко време. Се наоѓа на висок конусен рид со зарамнето плато, опкружено од три страни со речни долини. Оградено е со три појаси од одбранбени ѕидови градени од камен без малтер, кои во вид на тераси опфаќаат простор од околу 10 хектари. По површината се среќаваат многубројни фрагменти од керамички садови, питоси и градежен материјал. Најдени се повеќе од 200&nbsp;монети од IV-II век пред н.е. Во западното подножје се откопани гробови со златен накит. На највисокото плато, остатоците од раноантичкото градиште, кои се на површина од околу 3 хектара, се опфатени со доцноантичкиот бедем ѕидан од кршен камен и варов малтер. По површината се среќаваат фрагменти од керамички садови и монети. Во јужното подножје на ридот, над селското училиште се откопани поголем број гробови градени од камени плочи во кои меѓу прилозите имало и монети од IV век. Наодите се сместени во Музејот на Македонија во Скопје и во Заводот и музеј во Битола. Во изворите покрај името Градиште фигурираат и имињата Брианион, Трипола и Добрун.

Во 2009 година поради поставување на антени, 2\3 од наоѓалиштето биле неповратно уништени. Тоа довело до серија негативни критики во јавноста.

## Поврзано
*Превалец — некропола од доцноантичко време;
*Св. Петка — црква од средниот век;
*Црквиште — црква од старохристијанско време;
*Граиште;
*Список на археолошки наоѓалишта во Демирхисарско;

## Наводи

## Надворешни врски

*Градиште — средновековни градови и тврдини во Македонија
*Видеозапис од уништеното наоѓалиште Градиште, с. Граиште, Демир Хисар 

Категорија:Граиште
Св. Петка (Граиште)

**Св. Петка** — археолошко наоѓалиште во демирхисарското село Граиште. Претставува  црква од средниот век. Се наоѓа на 1&nbsp;км североисточно од селото. Има мали димензии и е зачувана во темелите.

## Поврзано
*Градиште — градиште од раноантичко и доцноантичко време;
*Превалец — некропола од доцноантичко време;
*Црквиште — црква од старохристијанско време;
*Граиште;
*Список на археолошки наоѓалишта во Демирхисарско;

## Наводи

Категорија:Граиште
Гумниште (Растојца)

**Гумниште** — археолошко наоѓалиште во демирхисарското село Растојца. Претставува  старохристијанска базилика. Се наоѓа на 6&nbsp;км свероисточно од селото, каде се гледаат остатоци од објект - базилика со големи димензии.

## Поврзано
*Кула — средновековно утврдување;
*Млаки Грмаѓи — рудник од средниот век;
*Над Сопатот — некропола од средниот век;
*Синоец — некропола од доцноантичко време;
*Растојца;
*Список на археолошки наоѓалишта во Демирхисарско;

## Наводи

Категорија:Растојца
Превалец (Граиште)

**Превалец** — археолошко наоѓалиште во демирхисарското село Граиште. Претставува  некропола од доцноантичко време. Се наоѓа на падините на Граишка Чука, што се наоѓа на 1,5&nbsp;км северно од селото, каде мештаните нашле повеќе гробови градени од камени плочи. И денес на површината се среќаваат камени плочи од гробни конструкции.

## Поврзано
*Градиште — градиште од раноантичко и доцноантичко време;
*Св. Петка — црква од средниот век;
*Црквиште — црква од старохристијанско време;
*Граиште;
*Список на археолошки наоѓалишта во Демирхисарско;

## Наводи

Категорија:Граиште
Граишка Чука

**Граишка Чука** е чука во Македонија, со координати 41° 14' 3" СГШ, и 21° 13' 7" ИГД. Се наоѓа веднаш на демирхисарското село Граиште. На чуката се наоѓаат археолошките наоѓалишта Градиште и Превалец.

## Наводи

Категорија:Чуки во Македонија
Категорија:Граиште
Животно хакерство

**Животното хакерство** () се однесува на било кој продуктивен трик, скратена постапка, вештина или нов или поинаков пристап за зголемување на продуктивноста и ефикасноста, во сите сфери на животот; со други зборови, нешто што ги решава секојдневните проблеми на некој човек на еден паметен или неочигледен начин.

Категорија:Личен живот
Грнчарица (Демир Хисар)

**Грнчарица** — археолошко наоѓалиште во Демир Хисар. Претставува  утврдување — збег од доцноантичко време. Се наоѓа на висок планински срт што се надвиснува над долината на Црна Река, оддалечен 1,5&nbsp;км источно од градот, каде има зарамнето плато на кое се наоѓаат остатоци од одбранбен ѕид. На површината се забележуваат фрагменти од керамички садови, питоси, тегули и множество кршен камен.

## Поврзано
*Шути Манастир — црква од средниот век;
*Демир Хисар;
*Список на археолошки наоѓалишта во Демирхисарско;

## Наводи

## Надворешни врски
* Стојановски, Дарко и Нацев, Трајче (2015) Неолитскиот локалитет Грнчарица. Во: Aрхеолошката конференција „Неолитот во Македонија“, 23 декември 2015, Скопје, Македонија

Категорија:Демир Хисар
Шути Манастир

**Шути Манастир** или **Св. Тома** — археолошко наоѓалиште во Демир Хисар. Претставува  црква од средниот век. Се наоѓа на а околу 3&nbsp;км североисточно од градот, во местото каде што се допираат атарите на селото Вардино и градскиот атар на Демир Хисар, каде се гледаат урнатини од црква со основа во форма на триконхос и со димензии од 18 × 7,10&nbsp;м. Ѕидовите, чија ширина изнесува 0,60&nbsp;м, се зачувани наместа во висина и до 4&nbsp;м. Црквата била живописана во фреско-техника. Околу неа има голем простор исполнет со грамади од градежен материјал што им припаѓа на урнатите конаци и другите помошни згради. Јужно од црквата има гроб покриен со две камени плочи, со насоченост исток-запад.

## Поврзано
*Грнчарица — утврдување од доцноантичко време;
*Демир Хисар;
*Список на археолошки наоѓалишта во Демирхисарско;

## Наводи

Категорија:Демир Хисар
Стари Куќи (Доленци)

**Стари Куќи** — археолошко наоѓалиште во демирхисарското село Доленци. Претставува  населба од средниот век.

## Поврзано
*Доленци;
*Список на археолошки наоѓалишта во Демирхисарско;

## Наводи

Категорија:Доленци (Демирхисарско)
Персонален данок на доход

**Персонален данок на доход** (англиски: *personal income tax*) претставува данок кој се плаќа на вкупниот доход што го остварува поединецот врз основа на сите извори (плата, хонорар, договор за дело итн.). Персоналниот данок на доход спаѓа во групата на даноци на доходот и во групата директни даноци.

## Даночни стапки
*Табела бр. 1: Стапки на персоналниот данок на доход во одбрани земји (2017)*

## Персоналниот данок на доход во Македонија
Во 2007 година, прогресивниот систем на пресметка на персоналниот данок на доход бил заменет со рамен данок со пропорционална даночна стапка од 12%, која во 2008 година била дополнително намалена на 10%.

*Табела бр. 1 - Даночните приходи во Македонија, 2003-2016* (во милиони денари)

## Наводи


Категорија:Економија
Категорија:Јавни финансии
Резервен живот (роман)

**Резервен живот** — роман на македонската писателка Лидија Димковска, објавен во 2012 година.

## Факти за романот
Романот „Резервен живот“ е издаден од издавачката куќа „Или-или“ во 2012 година. Според тематиката, романот спаѓа во групата романи-хроники во кои се прикажува нечија животна биографија. За овој роман, Лидија Димковска ја добила наградата на Друштвото на писателите на Македонија „Стале Попов“ за најдобар роман. Исто така, за ова дело, Димковска ја добила и наградата на Европската унија за 2013 година. Романот е преведен и на словенечки, унгарски и бугарски јазик. Првото поглавје на романот било објавено на англиски јазик во американското списание за книжевност „Чикаго ривју“, а еден дел од романот бил објавен и во германското списание „Манускрипт“.

## Содржина
Во романот е зборува за животот на главниот лик Злата Серафимовска во период од 40 години, и тоа, до нејзиното раѓање до навлегувањето во помирни животни води. Покрај приказот на животот на Злата, во позадината на дејството се наведуваат главните општествени настани, започнувајќи од 1970-тите до сегашноста, како потсетник на бурните времиња низ коишто поминала Македонија. Исто така, во романот се прикажува и дел од начинот на живеење во Лондон, каде привремено престојува главниот лик.

Сепак, централното сиже на романот се движи околу неверојатната животна приказна на двете сијамски близначки Злата и Сребра, нивната обележаност од малограѓанската средина и тешкиот живот во една скопска приградска населба. Двете близначки се сосема спротивни според карактерот, но на моменти одлично се надополнуваат. Злата прави морален престап кон својата сестра, бидејќи пијано флертува со нејзиниот свршеник, што предизвикува реакција кај Сребра, која инсистира по секоја цена да се изврши операцијата за нивното одвојување. Нивната желба да се одвојат една од друга на крајот завршува трагично, со смртта на Сребра. Исто така, најдобрата другарка на близначките, Розе, умира многу рано, по случајна вина на Злата. На крајот, несудениот сопруг на Злата умира во вооружен инцидент, а Злата е осудена на затворска казна од шест месеци.

## Наводи

Категорија: Изданија на Или-или
Категорија: Македонска проза
Категорија: Македонски романи
Категорија: Дела на Лидија Димковска
Категорија:Македонски дела од 2012 година
Категорија:Книги од 2012 година
Категорија:Појавено во 2012 година во Македонија
Скуша

**Скуша** (; меѓународно: „атлантска скуша“) — риба од родот скуша (*Scomber*) во семејството на скушите (*Scombridae*) што живее на обете страни од Северниот Атлантски Океан, Средоземното, Црното и Северноледениот Океан.

Ги населува отворените студени води и се движи во големи јата близу површината. Презимува во подлабоки води, а напролет доаѓа во поплитко, кога температурата ќе достигне 11–. Се храни со помали риби и ракчиња.

Машките и женските единки растат со иста стапка и живеат највеќе 20 години, достигнувајќи до 47&nbsp;см. Полово созреваат на возраст од три години.

## Во исхраната

Скушата е мошне барана риба и се јаде зготвена или свежа како сашими. Има црвено место и силен вкус. Содржи многу големо количество на витамин Б и масни киселини омега 3 — речиси двојно повеќе од лососот.

Конзервираната скуша ужива популарност во Скандинавија и Велика Британија. Се продава во доматен сос, во саламура или во масло.

Оваа риба е одличен извор на фосфатидилсерин и содржи 480&nbsp;мг на секои 100&nbsp;гр тежина. Во најново време оваа супстанција се истражува како ублажувач на здравствени пореметувања како хиперкинетичко растројство и Алцхајмерова болест.

## Наводи

* 
* 
* Скуша — *NOAA FishWatch* 

## Надворешни врски

* Рецепти со скуша на разни начини  — „Кулинар“ 
* Ску­ша — вкус­но оруж­је про­тив хо­лес­те­ро­лот , Вест, 12 септември 2011 
* 
* Стопански риболов и заштита на скушата  — Институт „Син океан“ 

## Галерија

Податотека:Maquereau fumé Luc Viatour edit.jpg|Чадена скуша
Податотека:Mackerel tomato sauce.jpg|Скуша во доматен сос
Податотека:Maquereaux etal.jpg|Свежа скуша на пазар


Категорија:Скуши
Категорија:Незагрозени видови според МСЗП
Категорија:Таксони опишани од Карл Линеј
Скуша (род)

**Скуша** или **скумрија** () —  морски риби од то скуши (*Scombridae*).  Четирите вида од овој род, заедно со трите вида од родот *[[Rastrelliger]]* го сочинуваат то вистински скуши (*Scombrini*).

## Видови
Родот има четири а:

* точкеста скуша (*[[Scomber australasicus]]*) Cuvier, 1832.
* средоземна скуша (*[[Scomber colias]]*) Gmelin, 1789.
* јапонска скуша (*[[Scomber japonicus]]*) Houttuyn, 1782.
* скуша или атлантска скуша  (*[[Scomber scombrus]]*) Linnaeus, 1758.

## Поврзано

## Наводи

## Надворешни врски

* 

Категорија:Скуши
Категорија:Таксони опишани од Карл Линеј
Дарлинг (река)

**Дарлинг** () — трета река по должина во Австралија. Долга е 1.472&nbsp;км и извира во северен Нов Јужен Велс и завршува влевајќи се во реката Мари кај Вентворт. Целиот систем има вкупна должина од 2.844&nbsp;км и со тоа е најголем во земјата. Наречена е во чест на управникот на Нов Јужен Велс, Ралф Дарлинг (1772-1858), по чија иницијатива е откриено течението на реката.

Ова е најзначајна река во пространите сушни предели „аутбек“. Во изминатите периоди, реката е во лоша состојба поради прекумерна употреба за наводнување, загадување од пестициди и долгите сушни периоди (во некои години речиси и да немало вода). Денес таа се одликува со голема соленост и лош квалитет на водата. Во најново време полноводноста се подобрува поради поголемите врнежи, но повратокот во нормална состојба зависи од подолгорочни напори.

## Течение
Системот Мари-Дарлинг е впрочем меѓу најголемите во светот. Сливот го опфаќа цел Нов Јужен Велс заоадно од Големите Разводни Планини, голем дел од Викторија и јужен Квинсленд, како и делови од Јужна Австралија. Бидејќи има голем број свијоци, течението е трипати подолго од воздушната линија помеѓу изворот и утоката.

Реката тече во југозападен правец и во добар дел од течението е рамничарска, со просечен наклон од само 16&nbsp;мм на километар. Официјално, Дарлинг настанува помеѓу Бреварина и Берк со спојот на Калгоа и Барвон, чии притоки извираат во планините на јужен Квинсленд и северен Нов Јужен Велс западно од Големите Разводни Планини. Тие се Балон (чиј ракав е Калгоа) и неговите притоки; Макинтајр и неговите притоки како Дјумерик и Северн (постојат две со исто име), Гвидир, Намој, Каслри и Маквори. Другите притоки (Боган, Варего и Пару) се влеваат во Дарлинг кај Берк или по него.

Северниот дел од течението на Дарлин спаѓа во екорегионот „југоисточноавстралиска умерена савана“ а југозападниот е дел од екорегионот Мариско-дарлиншка Котлина.

### Населени места
Поважни населени места по течението на Дарлинг се Бреварина, Берк, Лаут, Тилпа, Вилканија, Менинди, Пункери и Вентворт.

## Поврзано
*Мари (река)
*Список на реки во Австралија

## Наводи

## Надворешни врски

*  
*  


Категорија:Реки во Австралија
Категорија:Географија на Нов Јужен Велс
Во Селото (Единаковци)

**Во Селото** — археолошко наоѓалиште во демирхисарското село Единаковци. Претставува  населба од доцноантичко време. Откриен е случајно при изградба на селски куќи, кога биле откривани остатоци од објекти. Најдени се неколку питоси, повеќе монети, а во селските дворови се среќаваат и фрагменти од керамички садови и покривни ќерамиди. Монетите се чуваат кај месен жител.

## Поврзано
*Стевано Лозје — некропола од доцноантичко време;
*Црквиште —црква и некропола од старохристијанско време;
*Единаковци;
*Список на археолошки наоѓалишта во Демирхисарско;

## Наводи

Категорија:Единаковци
Градиште (Жван)

**Градиште** — археолошко наоѓалиште во демирхисарското село Жван. Претставува  населба од доцноантичко време.  Се смета дека ова наоѓалиште всушност била една од точките на одбраната на северозападната граница на Македонија,односно на областа Линкестида, насока од каде што доаѓале нападите на Илирите.

## Поврзано

*Латинска Црква — црква од средниот век;
*Мајданиште — населба и топилница од доцноантичко време;
*Св. Арангел — црква и некропола од средниот век;
*Св. Илија — црква од средниот век;
*Селиште — населба од доцноантичко време;
*Жван;
*Список на археолошки наоѓалишта во Демирхисарско;

## Наводи

Категорија:Жван
Стевано Лозје

**Стевано Лозје** — археолошко наоѓалиште во демирхисарското село Единаковци. Претставува  некропола од доцноантичко време. Се наоѓа на околу 100&nbsp;м источно од селото, каде биле пронајдени гробови градени од мермерни плочи.

## Поврзано
*Во Селото — неселба од доцноантичко време;
*Црквиште — црква и некропола од старохристијанско време;
*Единаковци;
*Список на археолошки наоѓалишта во Демирхисарско;

## Наводи

Категорија:Единаковци
Црквиште (Единаковци)

**Црквиште** — археолошко наоѓалиште во демирхисарското село Единаковци. Претставува црква и некропола од старохристијанско време. Се наоѓа на околу 2&nbsp;км јужно од селото, каде се гледаат остатоци од објект ѕидан од кршен камен и варов малтер. Според кажувањата на мештаните, во неговата непосредна близина биле откриени повеќе гробови.

## Поврзано
*Во Селото — неселба од доцноантичко време;
*Стевано Лозје — некропола од доцноантичко време;
*Единаковци;
*Список на археолошки наоѓалишта во Демирхисарско;

## Наводи

Категорија:Единаковци
Селиште (Жван)

**Селиште** познат и како **Градиште** — археолошко наоѓалиште во демирхисарското село Жван. Претставува  населба од доцноантичко време. Се наоѓа на блага височинка северно од патот Битола-Кичево, до основното училиште „Браќа Миладиновци“, каде се гледаат остатоци од градежен материјал, фрагменти од керамички садови, питоси и друго.

## Поврзано

*Латинска Црква — црква од средниот век;
*Мајданиште — населба и топилница од доцноантичко време;
*Св. Арангел — црква и некропола од средниот век;
*Св. Илија — црква од средниот век;
*Градиште — населба од доцноантичко време;
*Жван;
*Список на археолошки наоѓалишта во Демирхисарско;

## Наводи

Категорија:Жван
Латинска Црква (Жван)

**Латинска Цркв** или **Св. Димитриј** — археолошко наоѓалиште во демирхисарското село Жван. Претставува  црква од средниот век. Се наоѓа на 1&nbsp;км североисточно од селото, десно од патот Битола-Кичево, каде се наоѓа мала црквичка во која е зачуван натпис поставен над западниот влез од внатрешната страна, на кој е наведена изградбата на црквата во 1634 година.

## Поврзано

*Мајданиште — населба и топилница од доцноантичко време;
*Селиште — населба од доцноантичко време;
*Св. Арангел — црква и некропола од средниот век;
*Св. Илија — црква од средниот век;
*Градиште — населба од доцноантичко време;
*Жван;
*Список на археолошки наоѓалишта во Демирхисарско;

## Наводи

Категорија:Жван
Категорија:Дела на Линотопската школа
Св. Арангел (Жван)

**Св. Арангел** — археолошко наоѓалиште во демирхисарското село Жван. Претставува  црква и некропола од средниот век. Се наоѓа на 1,5&nbsp;км северно од патот Битола-Кичево и на 1&nbsp;км североисточно од наоѓалиштето Градиште, каде се наоѓаат темели вметнати во новиот манастир. Низ манастирскиот двор се расфрлени гробни плочи, а според кажувањето на мештните, биле откопани повеќе гробови.

## Поврзано
*Мајданиште — населба и топилница од доцноантичко време;
*Селиште — населба од доцноантичко време;
*Латинска Црква — црква и некропола од средниот век;
*Св. Илија — црква од средниот век;
*Градиште — населба од доцноантичко време;
*Жван;
*Список на археолошки наоѓалишта во Демирхисарско;

## Наводи

Категорија:Жван
Тројенбрицен

**Тројенбрицен** () — град округот Потсдам-Мителмарк, во сојузната покраина Бранденбург, Германија.

## Историја

[мини|лево|[Фахверк-куќи]]

Првите пишани споменувања за градот се од околу 1217. Од 1348 до 1350 градот бил верен на Лудвиг Петти од династијата Вителсбах и Маркгрофовијата Бранденбург. Оттука доаѓа и името на градот, односно „вистински“ или „верен“ Брицен. Во текот на реформацијата, Мартин Лутер дошол во 1537 да проповеда во градот, но пристапот кон црквата му бил блокиран. Наместо тој проповедал под липа, која денес е наречна Липата на Лутер (*Lutherlinde*).

Во текот на индустриската револуција биле отворени неколку текстилни фабрики во градот.

По отворањето на концентрацискиот камп Заксенхаузен во 1936, бил отворен подкамп во градот, каде принудните работници биле приморани да работат во фабриката за оружје. При доаѓањето на Црвената армија на 23 април 1945, Вермахтот убил 127 италијански воени заробеници, кои биле држени во кампот. Помеѓу 24 април и 1 мај 1945, областа била местото на Битката кај Халбе помеѓу Вермахтот и Црвената армија.

Градот бил најпрвин окупиран од советските трупи на 21 април 1945, но германскиот Вермахт и СС трупите успеале да се вратат на кратко, конечно повлекувајќи се на 23 април. Подоцна, војниците на Црвената армија убиле околу 1.000 цивили од градот во текот на последните денови на април и првите денови на мај во блиската шума. Исто така многу жени биле силувани. Роднините пријавиле 251 мртов во општинската книга, додека сведоци, кои ги закопувале мртвите на локалните гробишта, запреле да бројат откако погребале 721 лице, додека денес постојат само 125 гробови.

Градот доживеал големи оштетувања во текот на војната, иако историскиот стар дел на градот останал нечепнат. Од 1945 економијата била насочена кон краварство.

мини|upright|лево|Црква во Пехиле

## Познати луѓе

* Мартин Хемниц, теолог
* Фридрих Хајнрих Химел, композитор
* Хенри Маске, боксер

## Наводи

## Надворешни врски

* Официјална страница 
* Здружение Тројенбрицен 

Категорија:Потсдам-Мителмарк
Категорија:Бранденбург (покраина)
Кевсер Селимова

**Кевсер Селимова** е родена во Ресен во 1945 година — македонска пејачка на народна музика. Во својата долгогодишна кариера, постојано настапувала во дует со Ѓорѓи Желчески.

## Животопис
Кевсер Селимова е родена во Ресен во 1945 година. По народност, таа е Турчинка. Селимова и Желчески живеат во Белград, а летните месеци ги поминуваат во нивнот апартман на полуостровот Истра, во Хрватска. Селимова и Желчески имаат едно дете - ќерката Ана, родена во 1980 година, во Белград, од која го имаат внукот Ерол, роден во 2012 година.

## Музичка кариера
На почетокот од својата музичка кариера, Селимова пеела турски народни песни. Таа го запознала Желчески на еден концерт во Титово Ужице, во 1959 година, каде настапила со "КУД Орце Николов", а програмата ја најавувал Желчески. Подоцна, во 1961 година, Селимова му се придружила на Желчески, пеејќи во дует со него и тогаш, таа започнала да пее македонска народна музика.

Дуетот Селимова-Желчески е најпознат по нивната изведба на народните песни: "Елено, ќерко", "Бело лице љубам јас", "Врати ми се, љуби ме", "Брала мома капини" итн. На 15 ноември 2013 година, Селимова и Желчески одржале концерт во Домот на АРМ, во Скопје, со кој го одбележале јубилејот - пет децении творештво. На концертот музичка група била Група Биоритам.

## Дискографија
* Selimova Želčevski, RTB, EP 12 980

## Наводи

Категорија:Македонски пејачи
Категорија:Луѓе од Ресен
Категорија:Родени во 1945 година
Категорија:Македонски Турци
Категорија:Југословенски пејачи
Бартолинитис

**Бартолинитис** претставува воспаление на Бартолиниевите жлезди го предизвикиваат различни патогени бактерии. Честопати тоа се гонококите. Воспалувањето на изводниот канал на жлездата обично го оневозможува истекот на секретот, поради што настануваат ретенциони цисти, кои можаат да достигнаат големина на јајце од кокошка. Додека не се инфицирани содржаат бистра слузава содржина и не причинуваат посебни пречки . Со инфицирањето на таквата циста, или само ткиво на жлездата  настапува апцес. 
## Клиничка слика
Жлездата тогаш е отечена, а кожата што ја покрива е едематозна, црвена и напната. Болната е со висока температура, а поради болките е неподвижна. 
## Лекување
Доколку апцесот не се инцизира доаѓа со спонтано прскање. Честопати воспалението се повторува- рецидира. Во акутниот стадиум лекувањето се врши со антибиотици и со инцизија. Во посмирениот стадиум најдобро е да се екстирпира сета жлезда или пак да се направи марсупиелизација.
## Наводи

## Надворешни врски
Прашања:Форум за Бартолинитис

Категорија:Болести
Ѓорѓи Желчески

**Ѓорѓи Желчески** (1938 - ) — македонски пејач на народна музика. Во својата долгогодишна кариера, постојано настапувал во дует со сопругата Кевсер Селимова.

## Животопис
Ѓорѓи Желчески бил роден во Прилеп во 1938 година. Се оженил за пејачката Кевсер Селимова со која живеел во Белград, а летните месеци ги поминувале во нивнот апартман на полуостровот Истра во Хрватска. Селимова и Желчески имале едно дете — ќерката Ана, родена во 1980 година, во Белград, од која го имале внукот Ерол, роден во 2012 година.

## Музичка кариера
Желчески и Селимова се запознале на еден концерт во Титово Ужице, во 1959 година, каде Селимова настапила со КУД Орце Николов, а програмата ја најавувал Желчески. Во тоа време, Желчески настапувал заедно со Никола Бадев, Анка Гиева и Верица Исјановска. За време на една голема турнеја, Исјановска се вљубила и решила да остане во Шабац, така што Желчески морал да бара друга партнерка за пеење во дует. Разговарајќи со својот менаџер, тој се сетил на средбата со Селимова, која во 1961 година му се придружила, пеејќи во дует со него. Со текот на времето, нивната популарност растела, но Македонија станала претесна за нивните амбиции. По една голема турнеја на Желчески низ Македонија, која вклучувала настапи во Ресен, Титов Велес, Штип, Струмица, Охрид, Кичево, Струга итн., „РТВ Белград“ побарале пејач од Македонија и Желчески заминал во Белград. Таму, тој одржал концерт во Домот на синдикатот и постигнал голем успех, така што започнале да пристигнуваат други понуди и тој решил да остане во Белград.
*
Дуетот Селимова-Желчески е најпознат по нивната изведба на народните песни: „*Елено, ќерко*“, „Бело лице љубам јас*“, „*Врати ми се, љуби ме*“, „*Брала мома капини*“ итн. На 15 ноември 2013 година, Селимова и Желчески одржале концерт во Домот на АРМ, во Скопје, со кој го одбележале јубилејот „*Пет децении творештво*“. На концертот музичка група била Група Биоритам.

## Смрт
Желчески починал во Белград на 24 февруари 2020 година, на возраст од 82 години.

## Дискографија
* Selimova Želčevski, PGP RTB, EP 12 980

## Наводи

Категорија:Родени во 1938 година
Категорија:Македонски пејачи
Категорија:Македонски народни музичари
Категорија:Југословенски пејачи
Категорија:Пејачи од Прилеп
Категорија:Починати во Белград
Категорија:Погребани на Новите гробишта (Белград)
Џејмс Бонд 007: Се живее само двапати (филм)

**Џејмс Бонд 007: Се живее само двапати** (англиски: *You only live twice*) е игран филм, во режија на Луис Гилберт.

## Факти за филмот
Филмот е режиран од страна на режисерот Луис Гилберт (*Lewis Gilbert*), сценариото е на Ролд Дал (*Roald Dahl*), а продуценти се Алберт Броколи (*Albert R. Broccoli*) и Хари Салцман (*Harry Saltzman*). Главните улоги ги толкуваат Шон Конери (*Sean Connery*), Мие Хама (*Mie Hama*), Доналд Плезенс (*Donald Pleasence*), Акико Вакабајаши (*Akiko Wakabayashi*) итн. Филмот, снимен во 1967 година, претставува петто продолжение од циклусот филмови за тајниот агент Џејмс Бонд и делумно е снимен според истоимениот роман на Јан Флеминг.

## Содржина
Тајниот агент Џејмс Бонд (го игра Шон Конери) го праќаат во Јапонија откако еден американски, а подоцна и еден советски вселенски брод таинствено исчезнуваат во орбитата. Додека САД и СССР се обвинуваатза инцидентот, британската тајна служба се соменва во Јапонците. Оттука, Бонд заминува на тајна задача на еден јапонски остров каде ги открива сторителите. Таму, со помош на нинџите во состав на јапонската тајна полиција, Бонд ги открива сторителите.

## Наводи

Категорија:Филмови со Џејмс Бонд
Категорија:Филмови со Шон Конери
Категорија:Филмови на англиски јазик
Категорија:Филмови од 1967 година
Менхетен (филм)

**„Менхетен“** (англиски: *Manhattan*) — американски филм, во режија на Вуди Ален (Woody Allen), кој е автор и на сценариото. Главните улоги ги толкуваат: Вуди Ален, Дајан Китон (Diane Keaton), Мериел Хемингвеј (Mariel Hemingway), Мерил Стрип (Meryl Streep) и Мајкл Марфи (Michael Murphy). Директор на фотографијата е Гордон Вилис (Gordon Willis). Според некои критичари, ова е најуспешниот филм на Ален, кој претставува приказ на сексуалните неврози и на кризата на идентитетот на жителите на современите велеградови. Филмот бил номиниран за наградите „Оскар“ за сценарио (Ален) и за споредна женска улога (Хемингвеј). 

## Содржина
Ајзак (го глуми Ален), е 42-годишен писател на телевизиски сценарија кој живее во Њујорк. Неговата жена Џил (ја игра Стрип), инаку бисексуалка, го оставила поради друга жена, а освен тоа, напишала книга за нивниот бурен брак. Ајзак одржува љубовна врска со убавата 17-годишна девојка Трејси (ја игра Хемингвеј), но ја прекинува врската поради интелектуалката Мери (ја игра Китон) која е поранешна љубовница на неговиот најдобар пријател Јејл (го игра Марфи). Сепак, набргу, Јејл и Мери ја обновуваат врската, така што Ајзак сфаќа дека е најдобро да ѝ се врати на Трејси.

## Наводи

Категорија:Филмови на англиски јазик
Категорија:Американски филмови
Категорија:Филмски комедии
Категорија:Црно-бели филмови
Категорија:Филмови со Вуди Ален
Категорија:Филмови на Вуди Ален
Категорија:Филмови со Дајан Китон
Категорија:Филмови со Мериел Хемингвеј
Категорија:Филмови со Мерил Стрип
Категорија:Филмови со Мајкл Марфи
Категорија:Филмови од 1979 година
Категорија:Филмови чие дејствие се одвива во Њујорк